ये जो हल्का-हल्का सरूर है, तेरी नजरों का कसूर है
शिमलाग्रामीण स्टूडेंट एसोसिएशन की ओर से शनिवार को गेयटी थियेटर में सांस्कृतिक कार्यक्रम का आयोजन किया गया। इसमें वाइस आफ इंडिया कार्तिक शर्मा ने मै तेनू समझावां की. तेरे बाजू लगदा जी गाना गाकर कार्यक्रम में खूब समां बांधा। उन्होंने रंग दे तू मोहे गेरुआ समेत कई पहाड़ी गानों की प्रस्तुतियां देकर छात्रों को नाचने पर मजबूर कर दिया। उसके बाद वाइस आफ पंजाब विमल वर्मा ने, साडा केडा़ बापू करदा ब्लैक नी, जेड़ा शहर ते तेरे ले लेवां फ्लैट नी, गाना गाकर मौजूद छात्रों को खूब नचाया। उन्होंने कुड़िए नी तेरा ब्राउन रंग नी समेत एक से बढ़कर एक प्रस्तुतियां दी। इससे पहले हिमांशू उनके साथियों ने कब्बाली ये जो हल्का-हल्का सरूर है, तेरी नजरों का कसूर है, से खूब वाहवाही लूटी। इसके अलावा सोनिया सत्यम ने शिव तांडव एक अन्य छात्रा ने निंबूड़ा-निंबूडा गाने पर डांस प्रस्तुत करके दर्शकों का खूब मनोरंजन किया।
दलीपसिरमौरी रहे स्टार कलाकार: कार्यक्रममें मशहूर पहाड़ी कलाकार दलीप सिरमौरी स्टार कलाकार रहे। उन्होंने ‘बाशों कंडें दी मौरो’ गीत समेत ठांडेण पाणी आगे मजनू, चमचमा दे ओ, दूसो राती लागों सुपना तथा बबली प्यारी आदि लोक गीत प्रस्तुत कर सभी दर्शकों को झूमने पर विवश कर दिया। इसके अलावा गायक रूची झांटा सुनील कुमार ने भी अपनी प्रस्तुतियां दी।
मुख्यतिथिने दी बधाई : कार्यक्रममें मुख्यमंत्री के विशेष सचिव राकेश डिंढोरा ने बतौर मुख्यतिथि शिरकत की। जबकि समापन पर एडीसी शिमला युनूस मुख्यतिथि रहे। इसके अलावा गणमान्य व्यक्तियों में शिमला ग्रामीण ब्लॉक कांग्रेस कमेटी अध्यक्ष चंद्रशेखर शर्मा, हिमाचल प्रदेश कर्मचारी संघ के महासचिव गोपाल कृष्ण, शिमला कांग्रेस महासचिव लाल चंद वर्मा, कर्मचारी महासंघ की उपाध्यक्ष्ज्ञ सुनीता ठाकुर, जिला बार एसोसिएशन के अधिवक्ता टेकचंद शर्मा, जिला शिमला कर्मचारी महासंघ अध्यक्ष दीप राम शर्मा समेत अतिथि मौजूद रहे। मुख्यतिथि ने कार्यक्रम के सफल आयोजन के लिए बधाई दी।
अपनी सभ्यता को जिंदा रखना जरूरी:रजनीश
शिमलाग्रामीण छात्र संगठन के अध्यक्ष रजनीश ठाकुर ने कहा कि शिमला ग्रामीण छात्र संगठन पिछले एक साल से युवाओं के बीच ऐसे कार्यक्रमों का आयोजन कर रहा है, ताकि युवाओं के बीच अपनी संस्कृति सभ्यता को जीवित रखा जा सके। उन्होंने कहा कि आगामी समय में भी इस तरह के कार्यक्रमों का आयोजन समय-समय पर किया जाएगा। कार्यक्रम में एसोसिएशन सचिव राधिका महेंद्रू, उपाध्यक्ष विजय, भानू वर्मा, अमित ठाकुर, सोनिया, सह सचिव मनीश महेंद्रू, मोहित ठाकुर, जितेंद्र ठाकुर, गीतांजली कपूर, मोनिका आदि कार्यक्रम मौजूद रहे।
गेयटी थियेटर में आयोजित उल्लास कार्सक्रम में वेस्टर्न डांस करते लड़के।
ग्रामीण छात्रा संगठन के कार्यक्रम के दौरान नृत्य करती छात्राएं।
शिमला ग्रामीण छात्रा संगठन द्वारा आयोजित उल्लास कार्यक्रम को देखते मुख्यअतिथि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva